Kúpna zmluva (ďalej len „ Zmluva “)

uzatvorená v zmysle ustanovení § 536 a nasl. Obchodného zákonníka v platnom znení nasledovne :

**I.**

**Zmluvné strany**

1. **Kupujúci**: **Active Time o.z.,**

Sídlo: Krné 156, 962 12 Detva

Zastúpený: Ľubomír GOnda

IČO: 55855491

Bankové spojenie: UniCredit Bank a.s.

IBAN: SK0711110000001606562002

(ďalej len „Kupujúci“)

a

1. **Predávajúci:**

sídlo:

Zastúpený:

IČO:

IČ DPH:

IBAN:

Telefón:

E-mail:

(ďalej len „Predávajúci“)

(Kupujúci a Predávajúci ďalej spolu „ Zmluvné strany “)

**II.**

**Predmet zmluvy**

1. Predmetom tejto zmluvy je stanovenie podmienok, podľa ktorých sa predávajúci zaväzuje dodať kupujúcemu tovar a kupujúci sa zaväzuje zaplatiť za tovar dohodnutú kúpnu cenu a to podľa špecifikácie, ktorá tvorí prílohu č.1 tejto zmluvy

**lII.**

**Platobné podmienky**

1. Kupujúci sa zaväzuje tovar prevziať a zaplatiť zaň dohodnutú kúpnu cenu v stanovenej lehote. Kúpna cena je splatná v lehote do 15 dní od podpísania preberacieho protokolu.

**lV.**

**Dodacia lehota a miesto plnenia**

1. Termín dodávky je 3 mesiace od vystavenia písomnej objednávky
2. Zmluvné strany považujú dojednanú dodaciu lehotu ako približnú a jej nedodržanie nemožno považovať za závažné porušenie zmluvy.
3. Miestom plnenia - odovzdania predmetu tejto zmluvy je:

**V.**

**Kúpna cena**

1. Cenou podľa kúpnej zmluvy sa rozumie DDP franco cena v mieste sídla predávajúceho.
2. Cena prepravy do sídla predávajúceho je súčasťou ceny za predmet kúpy. V prípade, že miesto plnenia je iné ako sídlo predávajúceho, je predávajúci oprávnený vyfakturovať cenu prepravy do miesta plnenia.

**VI.**

**Nadobudnutie vlastníckeho práva k tovaru**

1. Zmluvné strany sa výslovne dohodli, v súlade s § 445 Obchod. zákonníka, že kupujúci vlastnícke právo k predmetu tejto zmluvy nadobudne až úplným zaplatením kúpnej ceny.
2. Kupujúci až do zaplatenia kúpnej ceny v plnej výške nie je oprávnený predmet plnenia tejto kúpnej zmluvy dať do prenájmu, predať, alebo inakším spôsobom scudziť a/alebo zaťažiť. Kupujúci nie oprávnený zaťažiť predmet tejto zmluvy záložným právom pokiaľ toto priamo nesúvisí s financovaním predmetu kúpnej zmluvy. Porušenie tejto povinnosti je dôvodom predávajúceho pre odstúpenie od zmluvy.

**VII.**

**Školenie obsluhy a zodpovednosť za vady tovaru**

1. Školenie obsluhy na vlastné náklady zabezpečí predávajúci vo svojom školiacom stredisku, kde poučí prevádzkovateľa o hlavnom nastavení stroja, bezpečnej prevádzke a správnej starostlivosti o stroj.
2. Predávajúci preberá záruku za akosť tovaru špecifikovaného podľa Čl.I. tejto zmluvy. Záručné podmienky na dodaný tovar sú špecifikované v Záručnom liste stroja, kde je uvedená doba a rozsah záručného krytia.
3. Podrobná záruka na jednotlivé časti tovaru je rozpracovaná vo všeobecných záručných podmienkach výrobcu a kupujúci bude s ňou oboznámený pri odovzdávaní stroja.
4. Záruka sa nevzťahuje na bežné opotrebenie predmetu plnenia, prípadne jeho časti ani príslušenstva. Záruka sa nevzťahuje na pneumatiky, nakoľko výrobcovia strojov takúto záruku neposkytujú. Predávajúci nenesie zodpovednosť za vady predmetu spôsobené výlučne kupujúcim neodborným zaobchádzaním, nesprávnou obsluhou, nedodržaním stanovených prevádzkových podmienok, alebo zanedbaním bežnej údržby, prevádzkovaním predmetu kúpy v rozpore so záručným listom a návodom na obsluhu, ktorý prevezme kupujúci spolu s predmetom kúpy a ďalšou dokumentáciou.
5. Predávajúci v rámci záručnej lehoty si vyhradzuje právo u kupujúceho vykonávať i neohlásené kontroly, či predmet kúpy je využívaný a prevádzkovaný v súlade s príslušnou technickou dokumentáciou. O takejto kontrole bude spísaný záznam, ktorý svojimi podpismi potvrdia zúčastnené strany. Kupujúci sa zaväzuje, že predávajúcemu takúto kontrolu vo svojich objektoch, alebo pri výkonoch v teréne umožní vykonať.
6. Prípadné ďalšie reklamácie si kupujúci môže uplatniť len v súlade s príslušnými ustanoveniami Obchodného zákonníka.

**VIII.**

**Odstúpenie od zmluvy**

1. Predávajúci je oprávnený od tejto kúpnej zmluvy odstúpiť v prípade, že kupujúci nezaplatí kúpnu cenu riadne a včas.
2. Odstúpením od zmluvy, zmluva zaniká dňom keď bolo odstúpenie doručené kupujúcemu. Odstúpením od zmluvy zanikajú všetky práva a povinnosti strán vyplývajúce zo zmluvy.
3. Odstúpenie od zmluvy sa však nedotýka nároku predávajúceho na náhradu škody vzniknutej porušením zmluvnej povinnosti zo strany kupujúceho ani nároku predávajúceho na dohodnutú zmluvnú pokutu.
4. Kupujúci sa zaväzuje po doručení odstúpenia od zmluvy zo strany predávajúceho tomuto vydať predmet zmluvy v lehote 5 dní odo dňa doručenia odstúpenia.
5. V prípade, že predmet zmluvy kupujúci dobrovoľne nevydá predávajúcemu v stanovenej lehote, súhlasí s jeho odobratím samotným predávajúcim bez nároku na akúkoľvek náhradu škody, ktorá mu môže vzniknúť v rámci tohto odobratia. Kupujúci znáša všetky náklady spojené s odobratím stroja predávajúcim. Kupujúci zároveň dáva súhlas so zablokovaním počítačového systému predmetu kúpy zo strany predávajúceho v prípade jeho odstúpenia od zmluvy.

**IX.**

**Zmluvné pokuty**

1. V prípade omeškania kupujúceho so zaplatením kúpnej ceny za dodaný tovar, uhradí kupujúci predávajúcemu úroky z omeškania vo výške 0,10 % z nezaplatenej čiastky za každý deň omeškania kupujúceho až do zaplatenia dlžnej sumy.
2. Predávajúci a kupujúci sa dohodli pre prípad odstúpenia od zmluvy zo strany predávajúceho z dôvodu porušenia zmluvných podmienok kupujúcim na zmluvnej pokute vo výške 30% z kúpnej ceny tovaru s dph. V prípade zaplatenia zálohy na kúpnu cenu kupujúcim a odstúpenia predávajúceho od zmluvy v zmysle tohto bodu zmluvy, je predávajúci oprávnený jednostranne započítať svoj nárok na zaplatenie zmluvnej pokuty voči nároku kupujúceho na vrátenie zaplatenej zálohy na kúpnu cenu.
3. Zúčastnené strany považujú dohodnutú zmluvnú pokutu za primeranú a to aj s poukazom na druh dodávaného tovaru.
4. Zmluvnú pokutu dojednanú v tejto zmluve uhradí kupujúci nezávisle na tom, či vznikne a v akej výške predávajúcemu v tejto súvislosti škoda, ktorú je možné vymáhať samostatne.

**X.**

**Nebezpečenstvo škody na tovare**

1. Zmluvné strany v súlade s paragrafom 459 Obch. zákonníka sa dohodli, že nebezpečenstvo škody na tovare prechádza na kupujúceho po splnení dodávky tovaru, t.j. po prevzatí v mieste plnenia.
2. V prípade, ak je pre kupujúceho poskytnuté financovanie stroja (leasing, splátkový kalendár, a pod.), je kupujúci povinný uzavrieť poistnú zmluvu prostredníctvom firmy INTECH Komárno spol. s.r.o. na obdobie financovania.

**XI.**

**Záverečné ustanovenia**

1. Pri odovzdaní predmetu kúpy sa spíše odovzdávací protokol, v ktorom sa bude konštatovať stav preberaného tovaru kúpy, najmä z hľadiska jeho úplnosti, technických a kvalitatívnych ukazovateľov tak, ako boli dohodnuté v tejto zmluve.
2. Technická dokumentácia vzťahujúca sa k predmetu plnenia (Návod na obsluhu stroja, Záručný list, sprievodná dokumentácia a pod.) sa odovzdá kupujúcemu pri odovzdaní predmetu kúpy.
3. Táto zmluva môže byť menená alebo doplnená na základe vzájomnej dohody zmluvných strán, pričom takýto úkon musí mať písomnú formu.
4. V ostatnom, čo nie je upravené touto zmluvou, platia príslušné ustanovenia Obchodného zákonníka.
5. Zmluvné strany sa v zmysle § 3 a § 4 ods.1 zákona č. 244/2002 Z. z. o rozhodcovskom konaní v znení neskorších právnych predpisov dohodli, že všetky spory, ktoré medzi nimi vznikli alebo ktoré medzi nimi vzniknú z tejto zmluvy alebo v súvislosti s ňou, vrátane sporov o jej platnosť, výklad alebo zrušenie, sa budú prejednávať a rozhodovať v rozhodcovskom konaní pred Arbitrážnym súdom - stálym rozhodcovským súdom zriadenom Slovenskou poľnohospodárskou a potravinárskou komorou, Záhradnícka 21, 811 07  Bratislava - Staré Mesto, IČO: 31826253, a to za podmienok a podľa pravidiel vymedzených Štatútom Arbitrážneho súdu a Rokovacím poriadkom Arbitrážneho súdu. Spor je oprávnený rozhodnúť jediný rozhodca, ktorého je oprávnené menovať Predsedníctvo Arbitrážneho súdu. Strany sa zaväzujú podrobiť rozhodnutiu tohto súdu a jeho rozhodnutie bude pre strany konečné, záväzné a vykonateľné. Zmluvné strany sa dohodli, že v zmysle ust. § 22a zákona č. 244/2002 Z. z. o rozhodcovskom konaní v znení neskorších právnych predpisov môže Arbitrážny súd na návrh účastníka rozhodcovského konania nariadiť predbežné opatrenie aj bez vyjadrenia druhého účastníka rozhodcovského konania.
6. Písomnosti sa doručujú na adresu uvedenú v tejto zmluve alebo na poslednú známu adresu a považujú sa za doručené dňom prevzatia, odopretia zásielku prevziať alebo uplynutím odbernej lehoty. Zmluvné strany sa zaväzujú bezodkladne oznámiť druhej zmluvnej strane akúkoľvek zmenu svojich kontaktných údajov.
7. Zmluva nadobudne účinnosť podpísaním zmluvnými stranami. Zmluva nadobúda účinnosť dňom podpisu zmluvy kupujúceho o poskytnutí nenávratného finančného príspevku so sprostredkovateľským orgánom. Táto zmluva bola vyhotovená v troch exemplároch, z ktorých dva dostane kupujúci a jeden predávajúci.
8. Táto zmluva bola účastníkmi prečítaná a nakoľko vyjadruje ich slobodnú a vážnu vôľu, ktorá nebola a ani nie je obmedzená, rozhodli sa na znak súhlasu túto zmluvu vlastnoručne podpísať.

V .................................., dňa: V .................................., dňa:

.......................................................... ..........................................................

Objednávateľ Zhotoviteľ

**Príloha č.1: Špecifikácia**

|  |  |
| --- | --- |
| **Položka** | **Požadovaný parameter** |
| Výkon motora | min. 228 kW |
| Objem motora | min. 9 l |
| Krútiaci moment | min. 1 400 Nm |
| Prevodovka | powershift |
| Závažie do predného trojbodového závesu | hmotnosť min. 1100 kg |
| Multifunkčný joystick | áno |
| Klimatizovaná kabína s rádiom | áno |
| Elektricky nastaviteľné sedadlo | áno |
| Elektricky nastaviteľné vonkajšie spätné zrkadlá | áno |
| Pneumatiky | predné 600/70 R30 zadné 710/70 R42 |

**Príloha č.2: Cenová ponuka**

|  |  |  |  |
| --- | --- | --- | --- |
| **Názov a sídlo uchádzača:** |  | | |
| **Dátum vypracovania cenovej ponuky:** |  | | |
|  |  |  |  |
| **Technická špecifikácia - TRAKTOR** | | | |
| **Položka** | **Požadovaný parameter** | **Váš návrh na plnenie kritéria** | **Cena v EUR bez DPH** |
| Výkon motora | min. 228 kW |  |  |
| Objem motora | min. 9 l |  |
| Krútiaci moment | min. 1 400 Nm |  |
| Prevodovka | powershift |  |
| Závažie do predného trojbodového závesu | hmotnosť min. 1100 kg |  |
| Multifunkčný joystick | áno |  |
| Klimatizovaná kabína s rádiom | áno |  |
| Elektricky nastaviteľné sedadlo | áno |  |
| Elektricky nastaviteľné vonkajšie spätné zrkadlá | áno |  |
| Pneumatiky | predné 600/70 R30 zadné 710/70 R42 |  |
| **Názov výrobcu:** |  | | |
| **Typové označenie:** |  | | |
| **Podpis a pečiatka:** |  |  |  |
| *Vyhlasujeme, že cena, ktorú sme vypracovali na základe vaších požiadaviek, zodpovedá cenám obvyklým v danom čase a mieste.* | | | |